OzLabs/hebrew-wiki-articles huggingface dataset:
כריסטיאן השני, רוזן פפאלץ-צווייבריקן-בירקנפלד

כריסטיאן השני, רוזן פפאלץ-צווייבריקן-בירקנפלד (גרמנית: Christian II. von Pfalz-Zweibrücken-Birkenfeld; 22 ביוני 1637 - 26 באפריל 1717), היה רוזן פפאלץ-בירקנפלד-בישוויילר בין השנים 1654–1717 ורוזן פפאלץ-צווייבריקן-בירקנפלד בין השנים 1671–1717.

==ביוגרפיה==
כריסטיאן נולד ב-22 ביוני 1637 בבישוויילר, לכריסטיאן הראשון, רוזן פפאלץ-בירקנפלד-בישוויילר ולמגדלנה קתרינה, רוזנת פפאלץ-צווייבריקן, בתם של וילהלם, דוכס בראונשווייג-לינבורג ודורותיאה מדנמרק, דוכסית בראונשווייג-לינבורג.

בשנת 1654 מת אביו כריסטיאן הראשון, רוזן פפאלץ-בירקנפלד-בישוויילר, וכריסטיאן ואחיו חילקו את נחלותיו: כריסטיאן קיבל את פפאלץ-בירקנפלד-בישוויילר, ואילו יוהאן קרל קיבל את פפאלץ-בירקנפלד-גלנהאוזן.

כריסטיאן ואחיו הצעיר יוהאן קרל למדו ביחד באוניברסיטת שטרסבורג, ולאחר מכן יצאו לטיול הגדול בצרפת, הולנד, אנגליה, שוודיה ושווייץ במשך 5 שנים. לאחר מכן מונה כריסטיאן למפקד רגימנט הרגלים השוואבי בדרגת אוברסט, ופיקד עליו במהלך קרב סנטגוטהרד במהלך המלחמה האוסטרו-טורקית (1663–1664)). בשנת 1668 קיבל כריסטיאן פיקוד על רגימנט מלואי הארבעה עשר, מלך צרפת בדרגת מסטרה דה קאמפ, ובשנת 1688 קיבל דרגת לוטננט גנרל בצבא הצרפתי.

בשנת 1671 מת קרל השני אוטו, רוזן פפאלץ-צווייבריקן-בירקנפלד ללא יורשים, וכריסטיאן ירש את נחלותיו. בשנת 1673 מת חמיו יוהאן יקוב, רוזן ראפולשטיין, וכריסטיאן ואשתו ירשו את נחלותיו. בשנים 1681 ו-163 חתמו כריסטיאן ואחיו יוהאן קרל על הסכמים להסדרת הגבולות ביניהם. בשנת 1699 ירש כריסטיאן חלק מרוזנות פפאלץ-ולדנץ.

ב-26 באפריל 1717 מת כריסטיאן בבירקנפלד, ובנו כריסטיאן השלישי, רוזן פפאלץ-צווייבריקן-בירקנפלד עלה לשלטון במקומו.

==משפחתו==
ב-5 בספטמבר 1667 התחתן כריסטיאן עם קתרינה אגתה, רוזנת ראפולשטיין, בתם של יוהאן יקוב, רוזן ראפולשטיין ואנה קלאודיה מזאלם-קירבורג, ממנה נולדו לו 7 ילדים:
* מגדלנה קלאודיה, רוזנת פפאלץ-בירקנפלד-בישוויילר (1668–1704), התחתנה עם פיליפ ריינהרד, רוזן הנאו-מינצנברג
* לודוויג מפפאלץ-בירקנפלד-בישוויילר (1669–1670)
* אליזבת סופיה אוגוסטה מפפאלץ-צווייבריקן-בירקנפלד (1671–1672)
* כריסטינה קתרינה מפפאלץ-צווייבריקן-בירקנפלד (1671–1673)
* שרלוטה וילהלמינה מפפאלץ-צווייבריקן-בירקנפלד (1672–1673)
* כריסטיאן השלישי, רוזן פפאלץ-צווייבריקן (1674–1735)
* לואיזה, רוזנת פפאלץ-צווייבריקן-בירקנפלד (1679–1753), התחתנה עם פרידריך אנטון אולריך, נסיך ולדק ופירמונט

==אילן יוחסין==

==קישורים חיצוניים==

* [http://books.google.de/books?id=njhEAAAAcAAJ&hl=de&pg=PA184#v=onepage&q&f=false כריסטיאן השני, רוזן פפאלץ-צווייבריקן-בירקנפלד] 
* 

{| class="wikitable" style="margin:auto;text-align:center;"
|-
| colspan="3" align="center"| כריסטיאן השני, רוזן פפאלץ-צווייבריקן-בירקנפלד בית ויטלסבאך נולד:22 ביוני 1637 מת:26 באפריל 1717
|-
| rowspan="1" align="center"|כריסטיאן הראשון
| rowspan="1" align="center"|רוזנות פפאלץ-בירקנפלד-בישוויילר 1654–1717
| rowspan="3" align="center"|כריסטיאן השלישי
|-
| rowspan="1" align="center"|קרל השני אוטו
| rowspan="1" align="center"|רוזנות פפאלץ-צווייבריקן-בירקנפלד 1671–1717
|-
| rowspan="1" align="center"|קתרינה אגתה
| rowspan="1" align="center"|רוזנות ראפולשטיין 1671–1699
|}

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1637
קטגוריה:נפטרים ב-1717
ארי גולדוואג

ארי גולדוואג (באנגלית: Ari Goldwag; נולד ב-1979) הוא פזמונאי, זמר ומלחין של מוזיקה חסידית ומוזיקה יהודית מקורית.

==ביוגרפיה==
נולד וגדל בווסט המפסטד, ניו יורק. אביו הוא מורה למתמטיקה לשעבר ובעליה של חנות קמעונאית גדולה בסאות' פולסברג. ארי למד בבית הספר היהודי HANC המזוהה עם האורתודוקסיה המודרנית במחוז נסאו בניו יורק, ובתיכון בישיבת פאר רוקאוואי. לאחר תום לימודיו בישיבה זו נסע ללמוד בישראל, בישיבת מיר.

ב-2001 הכיר את טליה, ילידת סיאטל, וושינגטון, הם נישאו ונשארו לגור בישראל. תחילה בירושלים ובהמשך ברמת בית שמש. לזוג שבעה ילדים.

===קריירה מוזיקלית===

התפרסם כסולן מקהלת הילדים פרחי מיאמי בגיל 10, וכיכב בחמישה אלבומים ושלושה סרטונים של המקהלה בטרם השתנה קולו בגיל 14.

הוא המשיך בקריירה מוזיקלית, כתב והלחין שירים עבור אמנים אחרים, והפיק מספר אלבומי סולו.

בשנת 2018 (ה'תשע"ח) הפיק את אלבומו לא נפסיק לרקוד, את רובם של השירים באלבום הלחין גולדוואג בעצמו, לצד שיתוף פעולה עם איצי וולדנר, מירי ישראלי, ויוחנן שפירא. בהפקת האלבום נעזר במפיק המוזיקלי יוחי בריסקמן.<ref>יוסי אושרי, [https://www.chasidinews.com/23488/ ארי גולדוואג עם האלבום המלא: "לא נפסיק לרקוד"], באתר 'חסידיניוז'.</ref>

==דיסקוגרפיה==
===אלבומי סולו===
* לישועתך קיווינו (2003)
* שמחה בליבי (2004)
* נשמה טהורה (2006)
* עם אחד (2013)
* The English Album (2014)
* לא נפסיק לרקוד (2018)
* יש לי הכל (2020)
* It's Geshmak To Be A Yid (2021)

===השתתפות באלבומים===
* קחו לי מנגן, 2009
* וזוכר, 2014
* יש תקווה, בני פרידמן, 2014
* שבת התכוננו, 2014
* קול הכוכבים, 2016

==קישורים חיצוניים==

==הערות שוליים==

קטגוריה:ישראלים ילידי ארצות הברית
קטגוריה:פזמונאים ישראלים
קטגוריה:פזמונאים אמריקאים
קטגוריה:זמרים חסידיים ישראלים
קטגוריה:זמרים חסידיים אמריקאים
קטגוריה:בית שמש: אישים
קטגוריה:זמרים חסידיים
קטגוריה:זמרים השרים ביידיש
קטגוריה:ישראלים שנולדו ב-1979
קטגוריה:אמריקאים שנולדו ב-1979
אריאל בנבג'י

אריאל בנבג'י (נולד ב-1979) הוא יוצר ובמאי טלוויזיה ישראלי.

== ביוגרפיה ==
בנבג'י נולד וגדל בירושלים. למד בישיבת מעלה גלבוע ושירת כלוחם בנח"ל. ב-2008 סיים לימודי קולנוע וטלוויזיה בבית הספר סם שפיגל לקולנוע ולטלוויזיה בירושלים.

במהלך לימודיו עבד כמקרין ומפיק סרטים בסינמטק ירושלים.

== קריירה ==
ב-2008, סרט הגמר שלו, "ימי התשובה של רחמים חנוכה", זכה בציון לשבח בתחרות וולג'ין בפסטיבל הקולנוע ירושלים. הסרט עוסק ברחמים חנוכה המשתחרר מהכלא בעשרת ימי תשובה וחוזר לגור עם אביו, סופר סת"ם. רחמים מקווה לפתוח דף חדש בחייו, אלא שאביו הזקן התחייב לכתוב ספר תורה למשפחת חמישה, המאיימת על חיי שניהם אם אביו לא יסיים את עבודתו במועד.

עם תום לימודיו פנה בנבג'י ליצירה בטלוויזיה הישראלית. כתב את התסריט לעונה הראשונה של "בלו נטלי" (2010) יחד עם רוית הכט ונויה נוריאל, ביים את סדרות הטלוויזיה "אורים ותומים" (2011) ששודרה ב-Yes, ו"נויורק" (2012-2014) ביחד עם שוקי בן-נעים, אהד זקבך ואלעד חן. כמו כן ביים את "מריו" (2017) – סדרת טלוויזיה לבני נוער, ו"שבאבניקים" (2017) ששודרה ב-HOT, וכן סרט קצר "התחלה חדשה" (2016).

== חיים אישיים ==
בנבג'י נשוי למירב ואב לשלושה.

== פילמוגרפיה ==
* ימי התשובה של רחמים חנוכה (סרט סטודנטים, במאי ותסריטאי, 2009)
* בלו נטלי (סדרת דרמה, דיאלוגיסט, 2010)
* אורים ותומים (סדרת טלוויזיה) (סדרת דרמה, במאי, 2011)
* נויורק (סדרת דרמה, במאי, 2012–2014)
* התחלה חדשה (סרט קצר, במאי, 2016)
* מריו (סדרת קומדיה לילדים, במאי, 2017)
* שבאבניקים (סדרת דרמה, במאי, 2017)
* יש לה את זה (קשת 12, במאי 2018)
* המדובב (במאי, 2019)
* ישמח חתני (קשת 12, במאי, 2020)
* בעלת החלומות (הוט, במאי, 2021)
* שנות ה-90 (רשת 13, במאי, 2021)
* המדובב - חשבון פתוח (יס, 2022, במאי)
* ההילולה

== קישורים חיצוניים ==

* [http://www.jsfs.co.il/graduates/graduate.aspx?gId=67 אריאל בנבג'י], באתר סם שפיגל
* 
* 

2017 06
קטגוריה:בוגרי בית הספר סם שפיגל לקולנוע ולטלוויזיה
קטגוריה:במאי טלוויזיה ישראלים
קטגוריה:בוגרי ישיבת מעלה גלבוע
קטגוריה:ישראלים שנולדו ב-1979
כריסטיאן השלישי, רוזן פפאלץ-צווייבריקן

כריסטיאן השלישי, רוזן פפאלץ-צווייבריקן (גרמנית: Christian III. von Pfalz-Zweibrücken; 7 בנובמבר 1674 - 3 בפברואר 1735), היה רוזן פפאלץ-צווייבריקן-בירקנפלד בין השנים 1717–1735 ורוזן פפאלץ-צווייבריקן בין השנים 1731–1735.

==ביוגרפיה==
כריסטיאן נולד ב-7 בנובמבר 1674 בשטרסבורג, לכריסטיאן השני, רוזן פפאלץ-צווייבריקן-בירקנפלד ולקתרינה אגתה, רוזנת ראפולשטיין, בתם של יוהאן יקוב, רוזן ראפולשטיין ואנה קלאודיה מזאלם-קירבורג.

בשנת 1697 התגייס כריסטיאן לצבא הצרפתי, ומונה למפקד הרגימנט האלזסי. בשנת 1699 מתה אמו קתרינה אגתה, רוזנת ראפולשטיין, וכריסטיאן ירש את רוזנות ראפולשטיין. בשנת 1702 הועלה כריסטיאן לדרגת מרשל דה קאמפ, ובשנת 1704 הועלה לדרגת לוטננט גנרל. בשנת 1708 פיקד כריסטיאן על כוחותיו בהצלחה בקרב אודנארד, שהיה חלק ממלחמת הירושה הספרדית.

בשנת 1717 מת אביו כריסטיאן השני, רוזן פפאלץ-צווייבריקן-בירקנפלד, וכריסטיאן ירש את רוזנות פפאלץ-צווייבריקן-בירקנפלד. בשנת 1731 מת גוסטב, דוכס צווייבריקן, וכריסטיאן ירש את רוזנות פפאלץ-צווייבריקן. בתחילה התנגדו לכך קרובי משפחתו של גוסטב, אולם ב-24 בדצמבר 1733 אושר הדבר בהסכם שנחתם בינו לקרל השלישי פיליפ, הנסיך הבוחר מפפאלץ במנהיים.

ב-3 בפברואר 1735 מת כריסטיאן בצווייבריקן, ובנו כריסטיאן הרביעי, רוזן פפאלץ-צווייבריקן עלה לשלטון במקומו.

==משפחתו==
ב-21 בספטמבר 1719 התחתן כריסטיאן עם קרולינה, רוזנת נסאו-זארבריקן, בתם של לודוויג קראפט, רוזן נסאו-זארבריקן ופיליפינה הנרייטה, נסיכת הוהנלוהה-לאנגנבורג, ממנה נולדו לו 4 ילדים:
* קרולינה, רוזנת פפאלץ-צווייבריקן (1721–1774), התחתנה עם לודוויג התשיעי, רוזן הסן-דרמשטאדט
* כריסטיאן הרביעי, רוזן פפאלץ-צווייבריקן (1722–1775)
* פרידריך מיכאל, רוזן פפאלץ-צווייבריקן-בירקנפלד (1724–1767)
* כריסטיאנה הנרייטה, רוזנת פפאלץ-צווייבריקן (1725–1816), התחתנה עם קרל אוגוסט, נסיך ולדק ופירמונט

==אילן יוחסין==

==קישורים חיצוניים==

* [http://books.google.de/books?id=yEAAAAAAcAAJ&pg=PA118 כריסטיאן השלישי, רוזן פפאלץ-צווייבריקן] 
* 

{| class="wikitable" style="margin:auto;text-align:center;"
|-
| colspan="3" align="center"| כריסטיאן השלישי, רוזן פפאלץ-צווייבריקן בית ויטלסבאך נולד:7 בנובמבר 1674 מת:3 בפברואר 1735
|-
| rowspan="1" align="center"|קתרינה אגתה
| rowspan="1" align="center"|רוזנות ראפולשטיין 1699–1735
| rowspan="3" align="center"|כריסטיאן הרביעי
|-
| rowspan="1" align="center"|כריסטיאן השני
| rowspan="1" align="center"|רוזנות פפאלץ-צווייבריקן-בירקנפלד 1717–1735
|-
| rowspan="1" align="center"|גוסטב
| rowspan="1" align="center"|דוכסות צווייבריקן 1731–1735
|}

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1674
קטגוריה:נפטרים ב-1735
אליזבת אמליה, ארכידוכסית אוסטריה

אליזבת אמליה, ארכידוכסית אוסטריה (7 ביולי 1878 – 13 במרץ 1960; בגרמנית: Elisabeth Amalie Eugenia Maria Theresia Karoline Luise Josepha von Österreich), הייתה אחייניתו של פרנץ יוזף, קיסר אוסטריה ואמו של פרנץ יוזף השני, נסיך ליכטנשטיין.

==ביוגרפיה==
אליזבת אמליה נולדה ב-7 ביולי 1878 בעיר רייכנאו על הרקס, לקרל לודוויג, ארכידוכס אוסטריה, שהיה אחיו הצעיר של פרנץ יוזף הראשון, קיסר אוסטריה, ולאשתו השלישית מריה תרזה, נסיכת פורטוגל בתם של מיגל הראשון, מלך פורטוגל ואדליידה מלוונשטיין-ורטהיים-רוזנברג.

ב-20 באפריל 1903 התחתנה אליזבת אמליה בווינה עם אלויס, נסיך ליכטנשטיין, ודודה פרנץ יוזף הראשון, קיסר אוסטריה הגיע לחתונה להראות שאלו נישואים לגיטימיים והוא מרוצה מהנישואים הללו. פרנץ יוזף היה מרוצה מכך שהתחתנה עם נסיך במעמד ראוי, ולא עשתה כאחיה פרנץ פרדיננד, ארכידוכס אוסטריה שהתחתן בנישואים מורגנטיים עם סופיה, דוכסית הוהנברג.

אליזבת אמליה הייתה חובבת נהיגה מושבעת, והחזיקה באוסף של 31 מכוניות. לצורך החזקת המכוניות, המירה אליזבת אמליה את האורוות של טירתה בהונגריה למוסכים.

בשנת 1923 ויתר בעלה אלויס, נסיך ליכטנשטיין על זכויותיו לרשת את נסיכות ליכטנשטיין לטובת בנם, ובשנת 1938 עלה בנם פרנץ יוזף השני, נסיך ליכטנשטיין לשלטון, לאחר מותו של פרנץ הראשון, נסיך ליכטנשטיין. בשנת 1955 מת בעלה אלויס, וב-13 במרץ 1960 מתה אליזבת אמליה בביתה בוואדוץ.

==משפחתה==
אליזבת אמליה ובעלה אלויס
ב-20 באפריל 1903 התחתנה אליזבת אמליה עם אלויס, נסיך ליכטנשטיין, ממנו נולדו לה 8 ילדים:
* פרנץ יוזף השני, נסיך ליכטנשטיין (1906–1989)
* מריה תרזה, נסיכת ליכטנשטיין (1908–1973), התחתנה עם ארתור, רוזן שטראכוויץ פון גרוס-צאושה וקאמינץ
* קרל אלפרד, נסיך ליכטנשטיין (1910–1985)
* גאורג הרטמן, נסיך ליכטנשטיין (1911–1998)
* אולריך, נסיך ליכטנשטיין (1913–1978)
* מריה הנרייטה, נסיכת ליכטנשטיין (1914–2011), התחתנה עם פטר, רוזן פון אלץ לבית פאוסט פון שטרומברג
* אלויס, נסיך ליכטנשטיין (1917–1967)
* היינריך, נסיך ליכטנשטיין (1920–1993)

==אילן יוחסין==

==קישורים חיצוניים==

* 

קטגוריה:ילידות 1878
קטגוריה:בית הבסבורג
קטגוריה:נפטרות ב-1960
כריסטיאן הרביעי, רוזן פפאלץ-צווייבריקן

כריסטיאן הרביעי, רוזן פפאלץ-צווייבריקן (בגרמנית: Christian IV von Pfalz-Zweibrücken; 6 בספטמבר 1722 – 5 בנובמבר 1775) היה רוזן פפאלץ-צווייבריקן בין השנים 1735–1775.

==ביוגרפיה==
כריסטיאן נולד ב-6 בספטמבר 1722 בבישוויילר, לכריסטיאן השלישי, רוזן פפאלץ-צווייבריקן-בירקנפלד ולקרולינה, רוזנת נסאו-זארבריקן, בתו של לודוויג קראפט, רוזן נסאו-זארבריקן.

בשנת 1735 מת אביו כריסטיאן השלישי, רוזן פפאלץ-צווייבריקן, וכריסטיאן ירש את נחלותיו. מכיוון שהיה קטין, שלטה אמו קרולינה, רוזנת נסאו-זארבריקן כעוצרת עד לבגרותו. בין השנים 1737–1739 למדו כריסטיאן ואחיו הצעיר פרידריך מיכאל באוניברסיטת ליידן, ולאחר מכן שהו בחצר המלוכה הצרפתית. בשנת 1740 נטל כריסטיאן את השלטון לידיו, ובשנת 1741 חיתן את אחותו קרולינה, רוזנת פפאלץ-צווייבריקן עם לודוויג התשיעי, רוזן הסן-דרמשטאדט.

ב-6 בפברואר 1746 התחתן כריסטיאן בנישואים מורגנטיים עם מריה יוהנה קאמאסה, ובשל כך נשלל מילדיו הזכות לשאת את תאריו, אולם בשנת 1792 קיבלו ילדיו את התואר פרייהר פון צווייבריקן.

בשנת 1758 המיר כריסטיאן את דתו לקתולית, בלחץ פטרונו לואי החמישה עשר, מלך צרפת. כריסטיאן היה מופקד על חינוך אחיינו קרל אוגוסט, אולם לאחר מלחמת שבע השנים נשאר קרל אוגוסט באוסטריה. במהלך מלחמת העצמאות של ארצות הברית שלח כריסטיאן כוח בפיקוד בנו כריסטיאן פון צווייבריקן שנלחם לצד הצבא הצרפתי, ואף השתתף בקרב יורקטאון.

ב-5 בנובמבר 1775 מת כריסטיאן בהרשוויילר-פטרסהיים, ואחיינו קרל השני אוגוסט, דוכס צווייבריקן עלה לשלטון במקומו.

==משפחתו==
ב-6 בפברואר 1746 התחתן כריסטיאן בנישואים מורגנטיים עם מריה יוהנה קאמאסה, שממנה היו לו 6 ילדים:
* כריסטיאן פון צווייבריקן (1752–1817)
* וילהלם פון צווייבריקן (1754–1807)
* מריה אנה קרולינה פון צווייבריקן (1756–1806)
* קרל לודוויג פון צווייבריקן (1759–1763)
* אליזבת אוגוסטה פרדריקה פון צווייבריקן (1766–1826)
* יוליוס מקסימיליאן פון צווייבריקן (1771–1773)

== אילן יוחסין ==

==קישורים חיצוניים==

* [https://www.deutsche-biographie.de/gnd118676067.html#ndbcontent כריסטיאן הרביעי, רוזן פפאלץ-צווייבריקן] 
* 

{| class="wikitable" style="margin:auto;text-align:center;"
|-
| colspan="3" align="center"| כריסטיאן השלישי, רוזן פפאלץ-צווייבריקן בית ויטלסבאך נולד:6 בספטמבר 1722 מת:5 בנובמבר 1775
|-
| rowspan="1" align="center"|כריסטיאן השלישי
| rowspan="1" align="center"|דוכסות צווייבריקן 1735–1775
| rowspan="1" align="center"|קרל השני אוגוסט
|}

קטגוריה:בית ויטלסבאך
קטגוריה:מלחמת שבע השנים:אישים
קטגוריה:ילידי 1722
קטגוריה:נפטרים ב-1775
השרפה במגדל גרנפל

השרפה במגדל גרנפל התרחשה ב-14 ביוני 2017 במגדל מגורים בן 24 קומות, בגובה של כ-67 מטר, של דירות דיור ציבורי בצפון קנזינגטון, מערב לונדון, אנגליה. בשרפה נספו 72 איש. 

שירותי החירום קיבלו את הדיווח הראשון על השרפה בשעה 00:54, והשרפה נמשכה כ-24 שעות לאחר מכן. בתחילה, מאות כבאים ו-45 כבאיות השתתפו במאמצים להשתלטות על האש, כאשר כבאים רבים המשיכו לנסות להשתלט על כיסי אש בקומות הגבוהות, לאחר שרוב חלקי הבניין כבר כולו באש. תושבי הבניינים הסמוכים פונו בשל חשש כי המגדל עלול לקרוס, אם כי מאוחר יותר נשלל החשש הזה. עם זאת, הקצוות של הבניין נחשבו ללא בטוחים עקב נזק רב, דבר המחייב שהחיפושים באזורים אלו יבוצעו על ידי כלבים, בשל משקלם הקל.

בתחילה, היה חשש כי כ-600 אנשים עלולים להיות בבניין בזמן השרפה. 65 דיירים ניצלו על ידי כבאים. 74 איש אישרו כי הם נמצאים בחמישה בתי חולים ברחבי לונדון; 17 מהם היו במצב קריטי. החיפושים נמשכו עד ל-16 ביוני 2017 ונעצרו משיקולי בטיחות, והמחלצים נכנסו שוב לבניין רק למחרת, ב-17 ביוני 2017, והגיעו עד לקומה העליונה ביותר. 

השרפה החלה עקב קצר חשמלי במקרר. בשל המהירות שבה התפשטה האש עלתה הסברה כי האש התלקחה בשל חיפוי חיצוני שנוסף לבניין לאחרונה.

ראש עיריית לונדון, סאדיק ח'אן, מתח ביקורת על הוראות הבטיחות, במיוחד אלו שאמרו לדיירים להישאר בדירותיהם עד שיצילו אותם מהאש. בדיעבד, עצה זו הוכחה כקטלנית לאלה שפעלו על פיה. ב-16 ביוני 2017 ראש ממשלת בריטניה תרזה מיי הודיעה על ייסוד קרן בשווי 5 מיליון ליש"ט למען קורבנות השרפה.

==ראו גם==

* בניין פלאסקו

==קישורים חיצוניים==

* 
* 
* 
* [https://web.archive.org/web/20180607110027/http://www.twoday.co.il/05/06/2018/90542/he השרפה בלונדון: "הישארו במקום" הייתה הוראה קטלנית והעצימה את האסון], Twoday, יוני 2018

==הערות שוליים==

קטגוריה:אסונות ב-2017
קטגוריה:שרפות בלונדון
קטגוריה:קנזינגטון וצ'לסי
קטגוריה:2017 בממלכה המאוחדת
עונת 1959/1960 בסרייה א'

עונת 1959/1960 בסרייה א הייתה העונה ה-58 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-20 בספטמבר 1959 והסתיימו ב-5 ביוני 1960. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

אטאלנטה ופלרמו היו הקבוצות שעלו מהליגה השנייה.

יובנטוס זכתה באליפות בפעם ה-11 בתולדות המועדון. היא זכתה גם בגביע איטליה ובכך עשתה דאבל.
 
בסיום העונה לליגת משנה ירדו פלרמו, אלסנדריה וגנואה. במקום הקבוצות שירדו לסרייה א' העפילו טורינו, לקו וקטניה.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || יובנטוס || 34 || 25 || 5 || 4 || 92||33 || 59 || 55||זכייה בליגה ובגביע איטליה העפלה לגביע אירופה לאלופות
|- bgcolor=#99BADD
| 2. || פיורנטינה || 34 || 20 || 7 || 7 || 68||31 || 37 || 47|| העפלה לגביע אירופה למחזיקות גביע כסגנית
|- 
| 3. || מילאן || 34 || 17 || 10 || 7 || 56||37 || 19 || 44
|- bgcolor=#97DEFF 
| 4. || אינטר || 34 || 14 || 12 || 8 || 55||43 || 12 || 40||העפלה לגביע ערי הירידים
|- 
| 5. || בולוניה || 34 || 14 || 8 || 12 || 50||42 || 8 || 36
|- 
| 6. || פדובה || 34 || 14 || 8 || 12 || 50||46 || 4 || 36
|- 
| 7. || ספאל || 34 || 12 || 12 || 10 || 45||50 ||5-|| 36
|- 
| 8. || סמפדוריה || 34 || 11 || 13 || 10 || 41||46 ||5-|| 35
|- bgcolor=#97DEFF 
| 9. || רומא || 34 || 13 || 8 || 13 || 53||53 || 0 || 34||העפלה לגביע ערי הירידים
|- 
| 10. || ויצ'נצה || 34 || 11 || 10 || 13 || 39||42 ||3-|| 32
|- 
| 11. || אטאלנטה || 34 || 9 || 13 || 12 || 31||39 || 8-|| 31
|- 
| 12. || לאציו || 34 || 9 || 12 || 13 || 32||45 ||13-|| 30
|- 
| 13. || בארי || 34 || 9 || 11 || 14 || 32||42 ||10-|| 29
|- 
| 14. || נאפולי || 34 || 8 || 13 || 13 || 33||48 ||15-|| 29
|- a 
| 15. || אודינזה || 34 || 6 || 16 || 12 || 39||54 ||25-|| 28
|- bgcolor=#F08080
| 16. || פלרמו || 34 || 6 || 15 || 13 || 27||40 ||13-|| 27||ירדה ליגה
|- bgcolor=#F08080
| 17. || אלסנדריה|| 34 || 5 || 15 || 14 || 28||51 ||23-|| 25||ירדה ליגה
|- bgcolor=#F08080
| 18. || גנואה || 34 || 4 || 10 || 20 || 21||50 ||29-|| 18||ירדה ליגה
|}

==כדורגלנים מצטיינים==
אומר סיבורי,() מיובנטוס כבש 28 שערים וזכה בתואר מלך השערים.

==קישורים חיצוניים==

*[http://www.rsssf.com/tablesi/ital60.html נתונים מאתר rsssf]

איטליה
איטליה
קטגוריה:עונות בסרייה א'
קטגוריה:1960 באיטליה
קרל השני אוגוסט, דוכס צווייבריקן

קרל השני אוגוסט, דוכס צווייבריקן (בגרמנית: Karl II. August von Pfalz-Zweibrücken; 29 באוקטובר 1746 - 1 באפריל 1795), היה דוכס פפאלץ-צווייבריקן בין השנים 1775–1795.

==ביוגרפיה==
קרל אוגוסט נולד ב-29 באוקטובר 1746 לפרידריך מיכאל, רוזן פפאלץ-צווייבריקן-בירקנפלד ומריה פרנצסקה, רוזנת פפאלץ-זולצבאך, בתם של יוזף קרל עמנואל אוגוסט, רוזן פפאלץ-זולצבאך ואליזבת אוגוסטה סופיה, רוזנת פפאלץ-נויבורג. זמן קצר לאחר לידתו עבר אביו לדת הקתולית, וקרל אוגוסט הוטבל כקתולי.

בצעירותו שהה קרל אוגוסט בחצר המלוכה האוסטרית, ושם התאהב במריה אמליה, ארכידוכסית אוסטריה, בתם של פרנץ הראשון, קיסר האימפריה הרומית הקדושה ומריה תרזה, והשניים תכננו להתחתן, אולם מריה תרזה חיתנה אותה בשנת 1769 עם פרדיננדו, דוכס פארמה, מה שגרם לנתק בין קרל אוגוסט לבית הבסבורג, וכן לנתק בין מריה אמליה לאמה עד יום מותה.

בשנת 1775 מת דודו כריסטיאן הרביעי, רוזן פפאלץ-צווייבריקן, וקרל אוגוסט ירש את נחלותיו. בנוסף, מכיוון שלדודנו קרל תאודור, הנסיך הבוחר מפפאלץ לא היו יורשים, היה קרל אוגוסט עתיד לרשת לאחר מותו של קרל תאודור את שטחי בית ויטלסבאך: פפאלץ-צווייבריקן (הדוכסות שלו), פפאלץ-נויבורג, פפאלץ-זולצבאך, דוכסות יוליך וברג, נסיכות הבוחר מפפאלץ ונסיכות הבוחר מבוואריה.

ב-30 בדצמבר 1777 מת מקסימיליאן השלישי יוזף, הנסיך הבוחר מבוואריה ללא יורשים, ובמקומו עלה לשלטון קרל תאודור, הנסיך הבוחר מפפאלץ. ב-8 בינואר 1778 חתם קרל תאודור על הסכם עם יוזף השני, קיסר האימפריה הרומית הקדושה על החלפת בוואריה בארצות השפלה האוסטריות, אולם, קרל אוגוסט ומריה אנה סופיה מסקסוניה אלמנתו של מקסימיליאן יוזף התנגדו לכך, בסיוע ממלכת פרוסיה ורוב המדינות הגרמניות הקטנות, ובעקבות כך פרצה מלחמת הירושה הבווארית. בשנת 1779 נחתם הסכם טשן, שבו קיבלה אוסטריה שטחים מסוימים בבוואריה, אך מלבד זאת לא נעשו שום שינויים טריטוריאליים. בשנת 1784 שוב ניסה קרל תאודור להחליף את שטחיו בארצות השפלה האוסטריות, אך שוב התנגד לכך קרל אוגוסט בתמיכה פרוסית וקרל תאודור נכשל.

ב-1 באפריל 1795 מת קרל אוגוסט במנהיים ללא בנים, ואחיו מקסימיליאן יוזף עלה לשלטון במקומו. ב-16 בפברואר 1799 מת קרל תאודור, הנסיך הבוחר מבוואריה, ומקסימיליאן יוזף ירש את כל נחלותיו. בשנת 1806 הפך מקסימיליאן יוזף למלך בוואריה, וצאצאיו שלטו בממלכה עד לאחר התבוסה הגרמנית במלחמת העולם הראשונה בשנת 1918.

==משפחתו==
ב-12 בפברואר 1774 התחתן קרל אוגוסט עם אמליה, נסיכת סקסוניה, בתם של פרידריך כריסטיאן, הנסיך הבוחר מסקסוניה ומריה אנטוניה, דוכסית בוואריה, ממנה נולד לו בן אחד - קרל אוגוסט פרידריך, אך הוא מת בשנת 1784 בהיותו בן 8.

== אילן יוחסין ==

==קישורים חיצוניים==

* 

{| class="wikitable" style="text-allign:center;margin:auto;"
|-
| colspan="3" align="center"| קרל השני אוגוסט, דוכס צווייבריקן בית ויטלסבאך נולד:29 באוקטובר 1746 מת:1 באפריל 1795
|-
| rowspan="1" align="center"| כריסטיאן הרביעי
| rowspan="1" align="center"| דוכסות צווייבריקן 1775–1795
| rowspan="1" align="center"| מקסימיליאן
|}

קטגוריה:דוכסים גרמנים
קטגוריה:בית ויטלסבאך
קטגוריה:גרמנים שנולדו ב-1746
קטגוריה:גרמנים שנפטרו ב-1795
המנטליסט (סדרת טלוויזיה, 2018)

המנטליסט (ברוסית: Менталист; נקרא גם "קורא המחשבות", ברוסית: Тот, кто чита́ет мы́сли) היא סדרת דרמה משטרתית רוסית, משנת 2018 בהפקת חברת ההפקות האוקראינית Star Media עבור ערוץ ICTV האוקראיני והערוץ הראשון ברוסיה.

הסדרה עוקבת אחרי דנייל רומאנוב (יחזקאל לזרוב), מדיום לשעבר, המשמש כיועץ למחלקה הפלילית של משטרת רוסיה, תוך שימוש ביכולות תצפית מיוחדות בהם השתמש בעבר כדי "לקרוא" מחשבות כביכול.

==הפקה==
צילומי הסדרה נמשכו חמישה וחצי חודשים, מספטמבר 2016 ועד ינואר 2017 במוסקבה ובפרבריה ובאודסה. צולמו 16 פרקים, אורך כל אחד מהם 45 דקות.

==קישורים חיצוניים==
* 

* [https://web.archive.org/web/20180327150341/https://serial.ictv.ua/mentalist/ הסדרה] באתר ערוץ ICTV

==הערות שוליים==

קטגוריה:סדרות טלוויזיה אוקראיניות
קטגוריה:תוכניות וסדרות טלוויזיה רוסיות מבוססות על פורמט זר
קטגוריה:סדרות טלוויזיה רוסיות שעלו לשידור בשנות ה-2010
קטגוריה:משטרת רוסיה בתרבות ובאמנות
קטגוריה:סדרות דרמה רוסיות
קטגוריה:ערוץ 1 הרוסי: תוכניות וסדרות
קטגוריה:תוכניות טלוויזיה שמתרחשות במוסקבה
עונת 1960/1961 בסרייה א'

עונת 1960/1961 בסרייה א הייתה העונה ה-59 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-25 בספטמבר 1960 והסתיימו ב-10 ביוני 1961. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

טורינו, לקו וקטניה היו הקבוצות שעלו מהליגה השנייה.

יובנטוס זכתה באליפות בפעם ה-12 בתולדות המועדון. 

בסיום העונה לליגת משנה ירדו לאציו, נאפולי ובארי (לאחר הפסד לקבוצות שזכו במספר נקודות זהה בסוף העונה). במקום הקבוצות שירדו לסרייה א' העפילו ונציה, מנטובה ופלרמו.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || יובנטוס || 34 || 22 || 5 || 7 || 80||42 || 38 || 49||זכייה בליגה העפלה לגביע אירופה לאלופות
|- bgcolor=#97DEFF 
| 2. || מילאן || 34 || 18 || 9 || 7 || 65||39 || 16 || 45||העפלה לגביע ערי הירידים
|- bgcolor=#97DEFF 
| 3. || אינטר || 34 || 18 || 8 || 8 || 73||39 || 24 || 44||העפלה לגביע ערי הירידים
|- 
| 4. || סמפדוריה || 34 || 17 || 7 || 10 || 54||51 || 3 || 41
|- bgcolor=#97DEFF 
| 5. || רומא || 34 || 16 || 7 || 11 || 58||46 || 12 || 39||העפלה לגביע ערי הירידים
|- 
| 6. || פדובה || 34 || 16 || 6 || 12 || 47||40 || 7 || 38
|- bgcolor=#99BADD
| 7. || פיורנטינה || 34 || 13 || 11 || 10 || 46||34 || 12 || 37||זכייה בגביע איטליה העפלה לגביע אירופה למחזיקות גביע 
|- 
| 8. || קטניה || 34 || 15 || 6 || 13 || 45||44 || 1 || 36
|- 
| 9. || אטאלנטה || 34 || 9 || 13 || 12 || 35||41 ||6-|| 31
|- 
| 10. || בולוניה || 34 || 10 || 11 || 13 || 44||51 ||7-|| 31
|- 
| 11. || ויצ'נצה || 34 || 10 || 11 || 13 || 35||46 ||11-|| 31
|- 
| 12. || טורינו || 34 || 9 || 12 || 13 || 34||41 ||7-|| 30
|- 
| 13. || ספא"ל || 34 || 10 || 10 || 14 || 39||50 ||11-|| 30
|- bgcolor=#FFE6E6
| 14. || אודינזה || 34 || 9 || 11 || 14 || 39||53 ||14-|| 29||משחקי השרדות 
|- bgcolor=#FFE6E6
| 15. || לקו || 34 || 10 || 9 || 15 || 33||49 ||16-|| 29||משחקי השרדות 
|- bgcolor=#F08080
| 16. || בארי || 34 || 9 || 11 || 14 || 27||38 ||11-|| 29||משחקי השרדות, ירדה ליגה
|- bgcolor=#F08080
| 17. || נאפולי || 34 || 7 || 11 || 16 || 30||47 ||17-|| 25||ירדה ליגה
|- bgcolor=#F08080
| 18. || לאציו || 34 || 5 || 8 || 21 || 30||63 ||33-|| 18||ירדה ליגה
|}

==כדורגלנים מצטיינים==
סרג'יו בריגנטי מפדובה כבש 27 שערים וזכה בתואר מלך השערים.

==קישורים חיצוניים==

*[http://www.rsssf.com/tablesi/ital61.html נתונים מאתר rsssf]

איטליה
איטליה
קטגוריה:עונות בסרייה א'
קטגוריה:1960 באיטליה
הפיגוע המשולב בירושלים (2017)

[[הדס מלכא, שוטרת משמר הגבול שנרצחה בפיגוע]]
הפיגוע המשולב בירושלים הוא פיגוע ירי ודקירה שהתרחש ביום שישי, 16 ביוני 2017 בעיר העתיקה בירושלים. שלושה פלסטינים שאחד מהם חמוש בתת-מקלע קרלו והאחר בסכין, תקפו שוטרי משמר הגבול, ופצעו ארבעה מהם. מחבל נוסף דקר את הדס מלכא, שוטרת מג"ב ופצע אותה אנושות. מאוחר יותר היא מתה מפצעיה בבית החולים הדסה הר הצופים. כל שלושת המפגעים נורו ונהרגו בזירה בידי השוטרים. כן נפגעו מהירי שני עוברי אורח פלסטינים.

== הפיגוע ==
ב-16 ביוני בערב תקף מחבל פלסטיני שוטרת במשמר הגבול בת 23 בסכין ופצע אותה אנושות לפני שנורה למוות. רגעים אחדים לאחר הפיגוע, במקום אחר, שני פלסטינים חמושים באקדחים פתחו בירי על כמה שוטרי מג"ב אחרים, ופצעו ארבעה שוטרים לפני שהוכרעו. הנרצחת בפיגוע הייתה רב-סמל ראשון הדס מלכא בת ה-23.

שלושת המחבלים, תושבי הכפר דיר אבו משעל השוכן ממערב לרמאללה, זוהו כעאדל חסן אחמד ענכוש, ובראא אבראהים סאלח טהא בני ה-18 ואסאמה אחמד בן ה-19. לדברי צה"ל, לפחות שניים מהתוקפים היו ידועים כפעילים בתא טרור מקומי ונכלאו בעבר בגין יידוי אבנים ומטעני חבלה.

== תגובות ==
* ארגון הטרור המדינה האסלאמית נטל על עצמו את האחריות לפיגועים, אך החזית העממית לשחרור פלסטין וחמאס דחו את הטענה של המדינה האסלאמית, וטענו כי המחבלים היו חברים בארגונם. ב-17 ביוני טענו בצה"ל כי הפיגוע נמצא בחקירה וכי אין עדיין ראיות למעורבות ארגון המדינה האסלאמית.
* ארגון הפת"ח, המפלגה השולטת ברשות הפלסטינית, האשים את ישראל בפשע מלחמה באומרו כי "פת"ח מגנה את פשעי המלחמה שביצעו כוחות הכיבוש הישראלים בירושלים נגד שלושה בני נוער פלסטינים". 
* בתגובה לדברי פת"ח, ממשלת ישראל דרשה מהרשות הפלסטינית לגנות את הפיגוע באומרה כי "ראש הממשלה בנימין נתניהו דורש מהרשות הפלסטינית לגנות את הפיגוע ומצפה שגם הקהילה הבינלאומית תעשה כן". 
* ארגון הטרור חמאס שיבח את הפיגוע ואמר "הפיגוע הוא הוכחה להמשך המהפכה של העם מול הכובש". 
* שליח האומות המאוחדות למזרח התיכון ניקולאי מלאדנוב גינה את הפיגוע ואמר "אני המום מכך שפעם נוספת חלק חושבים שראוי להצדיק מתקפות כאלה כ'הרואיות', הן לא קבילות ומטרתן לגרור את כולם לתוך סבב חדש של אלימות".
* שליחי נשיא ארצות הברית דונלד טראמפ למזרח התיכון ג'ארד קושנר וג'ייסון גרינבלט, וכן שגריר ארצות הברית בישראל דייוויד פרידמן, הגיעו לבית משפחת הדס מלכא בעזר שליד אשדוד במהלך השבעה כדי לנחמם.

== ראו גם ==
* פיגועי טרור בישראל ב-2017

== הערות שוליים ==

שער שכם
ירושלים
קטגוריה:החזית העממית לשחרור פלסטין: פיגועים
קטגוריה:ירושלים: פיגועי ירי
קטגוריה:העיר העתיקה: פיגועים
קטגוריה:פיגועי טרור בירושלים ב-2017
קטגוריה:פיגועי טרור נגד חיילים ושוטרים
שמואל ברנד

הרב שמואל ברנד (ט"ו בסיוון ה'תשי"ז, 14 ביוני 1957 - י"ח בסיון ה'תשע"ז, 13 ביוני 2017) היה מגיד שיעור ירושלמי ומחבר ספרים על סוגיות בתלמוד הבבלי.

== ביוגרפיה ==
נולד בט"ו בסיוון ה'תשי"ז בירושלים למאטיל ולרב חיים אשר זעליג ברנד מראשי ישיבת איתרי ולשעבר ר"מ בישיבת לוצרן שבשווייץ. למד בתלמוד תורה וישיבת עץ חיים, ולאחר מכן בישיבת פוניבז', שבה היה ממקורבי הרב שמואל רוזובסקי.

בשנת ה'תשל"ז נשא את מרים בת הרב אליעזר אייכלר, רב בית המדרש של חסידות בויאן בארצות הברית, ולהם חמישה ילדים.

לאחר נישואיו מונה כ"משיב" בישיבת קול תורה. ולאחר מכן שימש במשך שלוש שנים כר"מ בישיבת תורת ירושלים - ישיבת המתמידים בירושלים, ולאחר עזיבתו למד בחברותא עם דודו הרב נתן יהודה לייב מינצברג רב קהילת המתמידים.

בשני העשורים הבאים למד באופן עצמאי ועם חברותות ולימד "חבורות" לבחורים בביתו ובבתי מדרש סמוכים לישיבות שבהן למדו. חבורות כאלה התקיימו לבחורים סמוך לישיבת חברון, ישיבת קמניץ וישיבת פוניבז'.

נפטר לאחר מחלה, בי"ח בסיון ה'תשע"ז, ונטמן בהר הזיתים בירושלים.

==משפחתו==
הרב ברנד הוא נכדו של הרב אליעזר דוד ברנד, מראשי מערכות אוצר הפוסקים ומפעל הש"ס. אחות אביו היא לאה, אשת הרב שלמה פישר.

== מספריו ==
חלק מחידושיו נדפסו בספריו "ביאורי עדות" ו"ביאורי מרובה", וחידושי תורה משלו נמסרו בישיבות גם על ידי חבריו הקרובים, בהם: הרב חיים מן ההר, ראש הישיבה הגדולה רמות, והרב דוד מילר, מראשי ישיבת חיי משה ור"מ בישיבת פוניבז'.

שיעוריו על מסכת בבא קמא יצאו לאור בה'תשפ"ד בספר ביאורי רבי שמואל.

* ביאורי עדות 
* ביאורי מרובה

==לקריאה נוספת==
* י. שוורץ, הגאון רבי שמואל ברנד זצ"ל, הפלס, כ' בסיוון ה'תשע"ז, עמ' 2

==קישורים חיצוניים==
* [http://www.bhol.co.il/120319/בעל-ביאורי-עדות-הגאון-רבי-שמואל-ברנד-זצל.html כתבה על פטירתו], באתר בחדרי חרדים
* [http://forum.otzar.org/viewtopic.php?f=19&t=34286 רבי שמואל ברנד איננו], אשכול על דמותו בפורום אוצר החכמה
* 
* 

קטגוריה:בוגרי ישיבת עץ חיים
קטגוריה:בוגרי ישיבת פוניבז'
קטגוריה:רבני ישיבת קול תורה
קטגוריה:רבנים ירושלמים
קטגוריה:יהודים הקבורים בהר המנוחות

קטגוריה:ישראלים שנפטרו ב-2017
רנאטה מלורן

רנאטה מלורן (בגרמנית: Renata von Lothringen; 20 באפריל 1544 - 22 במאי 1602), הייתה אמו של מקסימיליאן הראשון, הנסיך הבוחר מבוואריה.

==ביוגרפיה==
רנאטה נולדה ב-20 באפריל 1544 בננסי, לפרנץ הראשון, דוכס לורן וכריסטינה מדנמרק, בתם של כריסטיאן השני, מלך דנמרק ואיזבלה מאוסטריה.

בשנת 1558 הועלתה הצעה לחתן אותה עם וילם הראשון, נסיך אורנז', אולם ההצעה נפלה בעקבות התנגדותו של פליפה השני, מלך ספרד. לעומת זאת אמה דחתה הצעות לחתנה עם פרנסואה, דוכס גיז או עם חואן מאוסטריה. בשנת 1561 הועלתה הצעה לחתנה עם פרדריק השני, מלך דנמרק, אולם פרוץ מלחמת שבע השנים הצפונית בשנת 1563 גרמה לביטול ההצעה. בשנת 1565 רצתה אמה לחתן אותה עם אריק הארבעה עשר, מלך שוודיה, ויחד עמו לכבוש את דנמרק, אולם פרדיננד הראשון, קיסר האימפריה הרומית הקדושה התנגד לנישואים הללו, בשל ההשפעה ההרסנית שהייתה יכולה להיות על מאזן הכוחות בין המדינות הגרמניות, מכיוון שנסיכות הבוחר מסקסוניה הייתה בברית עם ממלכת דנמרק.

לבסוף, ב-22 בפברואר 1568 התחתנה רנאטה עם וילהלם, נסיך הכתר של בוואריה, בטקס גדול ומפואר במינכן שנמשך 18 ימים. למרות מעמדה כדוכסית, נהגה רנאטה לטפל בחולים ובנזקקים, ואף נתמכה בכך על ידי בעלה. בשנת 1579 מת חמיה אלברכט החמישי, דוכס בוואריה, ובעלה וילהלם החמישי, דוכס בוואריה עלה לשלטון במקומו. בשנת 1597 התפטר בעלה וילהלם החמישי משלטונו, ובנה מקסימיליאן הראשון, דוכס בוואריה עלה לשלטון במקומו. ב-22 במאי 1602 מתה רנאטה במינכן, ונקברה בכנסיית מיכאל הקדוש.

==משפחתה==
רנאטה ובעלה וילהלם החמישי
ב-22 בפברואר 1568 התחתנה רנאטה עם וילהלם החמישי, דוכס בוואריה, ממנו היו לה 10 ילדים:
* כריסטוף (1570)
* כריסטינה (1571–1580)
* מקסימיליאן (1573–1651)
* מריה אנה (1574–1616)
* פיליפ וילהלם (1576–1598)
* פרדיננד (1577–1650)
* אלאונורה מגדלנה (1578–1579)
* קרל (1580–1587)
* אלברכט (1584–1666)
* מגדלנה (1587–1628)

== אילן יוחסין ==

==קישורים חיצוניים==

קטגוריה:אצולה גרמנית
קטגוריה:אצולה צרפתית
קטגוריה:ילידי 1544
קטגוריה:נפטרים ב-1602
איתמר אורלב

איתמר אורלב (נולד ב-1975) הוא סופר, מחזאי ועורך ספרותי ישראלי.

== ביוגרפיה ==

אורלב הוא יליד ירושלים, ולמד בבית הספר הניסויי בעיר. בנו של הסופר אורי אורלב.

עוסק בכתיבה מגיל צעיר, ופרסם סיפורים קצרים בכתבי העת 'מאזנים', 'מסמרים' ו'מטעם'. זכה במקום ראשון בפסטיבל "פותחים במה" של תיאטרון בית ליסין.

בוגר המחזור הראשון מגמת תסריטאות בבית הספר סם שפיגל לקולנוע ולטלוויזיה, 2001 בהצטיינות, ושל החוג להיסטוריה באוניברסיטת תל אביב.

עובד כעורך ספרות וכ"סופר צללים". ערך וכתב למעלה מ-30 ספרים.

הרומן הראשון שלו 'בנדיט' בהוצאת עם עובד, זכה בפרס ספיר לספר ביכורים. זהו סיפור מסע שראשיתו בפולין שאחרי מלחמת העולם השנייה, המספר על קשר סבוך בין אב לבנו מנקודת מבטו של הבן.

בשנת 2016 אורלב הצטרף לסוכנות הספרים של אנדרו נורנברג היושבת בלונדון והוא הסופר הישראלי הראשון והיחיד שסוכנות זו מייצגת. מאז 'בנדיט' יצא לאור בצרפתית, ספרדית, קטלאנית, סינית ואיטלקית. הרומן זכה להצלחה גדולה בצרפת והיה מועמד, בין השאר, לפרס פמינה ולפרסים נוספים והיה אחד מעשרת הרומנים הנבחרים של שנת 2018 במוסף הספרותי של העיתון Le Figaro. בשנת 2020 גרסת ספר הכיס שלו זכתה בפרס "הרומן הטוב של השנה" של Points.

ספר הילדים שכתב, "העצלן הבטלן", יצא לאור בהוצאת עם עובד (2020) באיוריו של המאייר דייוויד הול.

== פרסומים ==
* "בנדיט" זוכה פרס ספיר לספר ביכורים לשנת 2015 ופרס POINT לרומן הנבחר של 2020. מועמד לפרס פמינה בצרפת 2018 (עם עובד, תל אביב, תשע"ה 2015)
* "לחזור אל החיים" (ספר עיון; סופר; מודן, הוצאת משרד הביטחון)
* "עיוורון" (מחזה; מחזאי; פסטיבל "פותחים במה 9", תיאטרון בית-לסין)
* פרסום סיפורים קצרים, במהלך השנים, בכתבי העת הספרותיים: מאזנים, מטעם ומסמרים

== לקריאה נוספת ==
* [https://korebasfarim.com/2015/07/02/%D7%94%D7%A9%D7%90%D7%9C%D7%95%D7%9F-%D7%A2%D7%9D-%D7%90%D7%99%D7%AA%D7%9E%D7%A8-%D7%90%D7%95%D7%A8%D7%9C%D7%91-%D7%9E%D7%97%D7%91%D7%A8-%D7%94%D7%A1%D7%A4%D7%A8-%D7%91%D7%A0%D7%93%D7%99%D7%98/ השאלון עם איתמר אורלב,] קורא בספרים, 2.7.2015 ·
* [http://www.jsfs.co.il/graduates/graduate.aspx?gId=132 דף בוגר בסם שפיגל]

== קישורים חיצוניים ==

ראיונות
* 
* [http://www.israelhayom.co.il/article/285747 סלח לי אבי כי כתבתי,] ריאיון עם אורי ואיתמר אורלב, ישראל היום, עדי רובינשטיין, 29.5.2015 ·
* 

קטגוריה:ישראלים שנולדו ב-1975
קטגוריה:בוגרי בית הספר הניסויי ירושלים
קטגוריה:בוגרי בית הספר סם שפיגל לקולנוע ולטלוויזיה
קטגוריה:בוגרי אוניברסיטת תל אביב
קטגוריה:סופרים ישראלים
קטגוריה:זוכי פרס ספיר
קטגוריה:עורכים ספרותיים ישראלים
אמיל בן שמעון

אמיל בן-שמעון (נולד ב-18 בפברואר 1976) הוא במאי ותסריטאי ישראלי לקולנוע וטלוויזיה.

== ביוגרפיה ==
נולד ביפו. למד בסדנת בימוי שחקנים של רות דייכס. בוגר בית הספר סם שפיגל לקולנוע ולטלוויזיה במסלול תסריטאות- המחזור הראשון, 2001.

==קריירה ==
עם תום לימודיו בסם שפיגל החל דרכו כתסריטאי. אחר כך פתח בקריירה משולבת של תסריטאי ובמאי לקולנוע ולטלוויזיה והחל לביים סרטים: "עד מדינה" (2005), "ישמח חתני" (2016), "מרוסקים: גולסטאר הסרט" (2024) וסדרות טלוויזיה: "מעורב ירושלמי" (2004), "קטמנדו" (2012), "פלאשבק" (2016), "סוסי פרא" (2016),"התחנה" (2019) זיגי (2020)

== פרסים והכרה ==
סרט הטלוויזיה שכתב וביים "עד מדינה", זכה בפרס האקדמיה הישראלית לקולנוע וטלוויזיה לסרט הטוב ביותר לשנת 2005.

בן שמעון ביים את הסרט "ישמח חתני" (באנגלית: The Women's Balcony) שהיה לאחד הסרטים הישראלים המצליחים בשנת 2016, והביא 350,000 צופים לבתי הקולנוע בישראל. הסרט היה מועמד ל-5 פרסי אופיר בקטגוריות שחקן, שחקנית המשנה, עיצוב תלבושות, איפור, והמוזיקה המקורית הטובה ביותר. הסרט הוקרן בפסטיבל הסרטים טורונטו וזכה להפצה בינלאומית.

== פילמוגרפיה ==
*"מרוסקים: גולסטאר הסרט" (סרט עלילתי באורך מלא; בימוי, 2024)
*מיוחדת (סדרת טלוויזיה) (בימוי, עונה 2, 2024)
*"זיגי" (סדרה עלילתית, בימוי, 2020)
*"התחנה" (סדרה עלילתית, בימוי, 2019)
*"ישמח חתני" (סרט עלילתי באורך מלא; בימוי, 2016)
* "פלאשבק" (סדרה עלילתית; בימוי,2016)
* "סוסי פרא" (סדרה עלילתית; תסריט ובימוי,2016)
* "קטמנדו" (סדרה עלילתית; תסריט ובימוי,2012)
* "חיי כלב" (סדרת טלוויזיה, תסריט 2005)
* "עד מדינה" (סרט טלוויזיה באורך מלא; תסריט ובימוי, 2005)
* "מעורב ירושלמי" (סדרה עלילתית; תסריט,2004)
*"זהו זה!" (תוכנית בידור, כתיבת מערכונים, 1998)

== קישורים חיצוניים ==
=== כתבות ===
* [https://www.mako.co.il/culture-movies/Article-55a867809ffd091026.htm מתן יניב|mako] הבמאי אמיל בן שמעון עונה בריאיון למי שביקר את הסרט עוד לפני שצפה בו,
* 
* 
* 

=== ביקורות ===
* 

=== ביקורות באנגלית ===
<div style="direction: ltr;">
* https://deadline.com/2021/04/losing-alice-lihi-kornowski-1234744817/
*  [http://www.latimes.com/entertainment/movies/la-et-mn-movie-picks-20170302-story.html The Women's Balcony,' 'Moonlight' and more critics' picks], Los Angeles Times March 2, 2017
* http://www.latimes.com/entertainment/movies/la-et-mn-womens-balcony-review-20170302-story.html
* [https://www.nytimes.com/2017/05/25/movies/the-womens-balcony-review.html?_r=1 Review: Religion Tests Gender Politics in ‘The Women’s Balcony’], The New York Times, may 25 ,2017
*  [http://variety.com/2016/film/festivals/the-womens-balcony-review-1201898418/ Film Review: ‘The Women’s Balcony’],Variety, October 26, 2016
* https://www.bostonglobe.com/arts/movies/2017/07/05/religion-and-rights-clash-israeli-film-the-women-balcony/bvu2FpgPtNDnGjTYJW8UOI/story.html
</div>

=== ראיונות ===
* 
* 

=== לינקים ומידע נוסף ===
* [http://www.jsfs.co.il/graduates/graduate.aspx?gId=71 דף בוגר] באתר בית הספר סם שפיגל

קטגוריה:בוגרי בית הספר סם שפיגל לקולנוע ולטלוויזיה
קטגוריה:במאים ישראלים
קטגוריה:תסריטאים ישראלים
קטגוריה:זוכי פרס שר החינוך לתרבות יהודית
קטגוריה:ישראלים שנולדו ב-1976
גל גרינשפן

גל גרינשפן (נולד ב-20 באפריל 1981) הוא מפיק ויזם קולנוע ישראלי, מייסד ובעלים של חברת ההפקות " Green Productions" בישראל וחברת "Sweetshop&Green" באוסטרליה וניו זילנד.

== ביוגרפיה ==
נולד וגדל בתל אביב-יפו. שירת בצה"ל כמפיק ועורך סרטוני הסברה, תדמית ואירועים. הפיק קליפים למוזיקה ישראלית, בין השאר לרונה קינן ולאחינועם ניני. בוגר המחזור הראשון של מגמת הפקה יוזמת בבית הספר סם שפיגל לקולנוע ולטלוויזיה, 2008. במהלך לימודיו בבית הספר הפיק חמישה סרטי גמר, ביניהם הסרט "פתח תקווה" בבימוי תום שובל שזיכה אותו בפרס ההפקה מטעם בית הספר סם שפיגל לשנת 2007. גרינשפן ושובל ממשיכים, מאז סיום לימודיהם, לשתף פעולה בסרטים קצרים ובסרטים העלילתיים "הנוער" (2013) ו"הסירו דאגה מליבכם" (2022).

== קריירה והכרה מקצועית ==
עם תום לימודיו הקים ב-2009 יחד עם רועי קורלנד את חברת ההפקות גרין פרודקשנס, שהפיקה מאז סרטי עלילה ארוכים, ביניהם: "סינמה סבאיא" (2021) זוכה פרס סרט הביכורים הטוב ביותר בפסטיבל ירושלים וזוכה פרס אופיר לסרט העלילתי הטוב ביותר לשנת 2022, "פיגומים" (2017): הוקרן בבכורה בינלאומית בפסטיבל הקולנוע בקאן, 2017, זוכה פרס הסרט הטוב ביותר בפסטיבל הקולנוע בירושלים ובפרס השחקן הטוב ביותר שהוענק לאשר לקס. פיגומים היה מועמד ל-8 פרסי אופיר בטקס פרסי האקדמיה לקולנוע ה-28, וזכה לפרס אופיר לשחקן המשנה הטוב ביותר, עמי סמולרצ'יק. הסרט "לב שקט מאוד" (2016) של איתן ענר זכה בפרס הראשון בפסטיבל טאלין ושחקנית הסרט, אניה בוקשטיין זכתה בו לפרס השחקנית הטובה ביותר. "הנוער" (2013) של תום שובל - זכה בפרס חג'ג' לסרט הישראלי העלילתי הטוב ביותר בפסטיבל הקולנוע ירושלים ואיתן ודוד קוניו, שחקני הסרט, זכו בפרס לשחקנים הטובים ביותר . כמו כן זכה הסרט בפרס הראשון בפסטיבל טאיפיי. גרין פרודקשנס יוזמת גם פרויקטים קולנועיים ייחודיים: פרויקט 48 שעות, פרויקט בינלאומי בו מופקים סרטים קצרים ב-48 שעות, סדנה לקולנוע Jerusalem Film Workshop עבור יוצרי קולנוע מתחילים מחו"ל, פרויקט "מנה ראשונה" להקרנת סרטים קצרים בסינמטקים ועוד.

== פילמוגרפיה ==
"הסירו דאגה מליבכם" (סרט עלילתי, במאי: תום שובל, 2022)

"סינמה סבאיא" (סרט עלילתי, במאית: אורית פוקס רותם, 2021)
* Voice over (2018)
* "פיגומים" (סרט עלילתי, במאי: מתן יאיר, 2017)
* "עיר מקלט" (סרט עלילתי, במאי: עמיקם קובנר, 2016)
* "לב שקט מאוד" (סרט עלילתי, במאי: איתן ענר, 2016)
* "הצדקה" (סרט קצר, במאי: תום שובל, 2016)
* "רויטל היא חייזר" (סרט קצר, במאית: גן דה-לנגה, 2016)
* "שבע דקות" (סרט קצר, במאי: אסף מכנס, 2016)
* "סוסי נייר" (סרט קצר, במאי: מיכאל רוזנוב, 2015)
* "מסווג חריג (סרט עלילתי, במאי: בועז ארמוני, 2014)
* "הנוער" (סרט עלילתי, במאי: תום שובל, 2013 )
* "אנשים כתומים" (סרט עלילתי, במאית: חנה אזולאי-הספרי, 2013)
* "חופש גדול" (סרט קצר, במאים: טל גרניט ושרון מימון, 2012)
* "אני אשתה את דמעותיי" (סרט קצר, במאי: תום שובל, 2011)
* "אף פעם לא מאוחר מדי" (סרט עלילתי, במאי: עדו פלוק, 2011)
* "לאן שאת נוסעת" (סרט קצר, במאי: רוני ששון אנג'ל 201)
* "להרוג דבורה" (סרט קצר, במאים: טל גרניט ושרון מימון, 2009)

== קישורים חיצוניים ==
* 

* [http://www.jsfs.co.il/graduates/graduate.aspx?gId=56 דף בוגר באתר בית הס]
* 
* 

קטגוריה:בוגרי בית הספר סם שפיגל לקולנוע ולטלוויזיה
קטגוריה:מפיקים ישראלים
קטגוריה:ישראלים שנולדו ב-1981
קרל השלישי, דוכס לורן

קרל השלישי, דוכס לורן (בגרמנית: Karl III. von Lothringen; 18 בפברואר 1543 - 14 במאי 1608), היה דוכס לורן בין השנים 1545–1608.

==ביוגרפיה==
קרל נולד ב-18 בפברואר 1543 בננסי, לפרנץ הראשון, דוכס לורן וכריסטינה מדנמרק, בתם של כריסטיאן השני, מלך דנמרק ואיזבלה מאוסטריה.

בשנת 1545 מת אביו פרנץ הראשון, דוכס לורן, וקרל עלה לשלטון במקומו. מכיוון שהיה קטין, שלטה אמו כריסטינה מדנמרק כעוצרת עד לבגרותו. אמנם בנחלותיו של קרל בוודמון, שלט דודו ניקולא, דוכס מרקר עד לשנת 1559. בשנת 1547 מתה סבתו פיליפה מחלרה, וקרל ירש ממנה את דוכסות חלרה. בשנת 1552 כבש הצבא הצרפתי את שלושת הבישופויות - מץ, טול וורדן, ואילו קרל נלקח לבית המלוכה הצרפתי בפריז, שם התחתן ב-22 בינואר 1559 עם קלוד דה ולואה, נסיכת צרפת, בתם של אנרי השני, מלך צרפת וקטרינה דה מדיצ'י.

כמתנה לחתונתו קיבל קרל בחזרה את שטחי דוכסות לורן, ובאוקטובר 1559 חזר לננסי. במהלך מלחמות הדת בצרפת תמך בתחילה קרל באנרי הראשון, דוכס גיז, אולם בשנת 1584 העביר את תמיכתו לאנרי השלישי, מלך צרפת. בעקבות תמיכתו בקתולים הרסו כוחותיו של אנרי מנווארה שטחים מהדוכסות, ורק בשנת 1594 השלים עמו קרל, לאחר שבנו היינריך השני, דוכס לורן התחתן עם אחותו של אנרי - קתרין דה בורבון.

ב-14 במאי 1608 מת קרל בננסי, ובנו היינריך השני, דוכס לורן עלה לשלטון במקומו.

==משפחתו==
ב-22 בינואר 1559 התחתן קרל עם קלוד דה ולואה, נסיכת צרפת, בתם של אנרי השני, מלך צרפת וקטרינה דה מדיצ'י, ממנה נולדו לו 9 ילדים:
* היינריך השני, דוכס לורן (1563–1624)
* כריסטינה מלורן (1565–1637), התחתנה עם פרדיננדו הראשון דה מדיצ'י, הדוכס הגדול של טוסקנה
* קרל מלורן, בישוף מץ ושטרסבורג (1567–1607)
* אנטוניה מלורן (1568–1610), התחתנה עם יוהאן וילהלם, דוכס יוליך-קלווה-ברג
* אנה מלורן (1569–1576)
* פרנץ השני, דוכס לורן (1572–1632)
* קתרינה מלורן (1573–1648)
* אליזבת מלורן (1574–1635), התחתנה עם מקסימיליאן הראשון, הנסיך הבוחר מבוואריה
* קלאודיה מלורן (1575–1576)

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| קרל השלישי, דוכס לורן בית לורן נולד:18 בפברואר 1543 מת:14 במאי 1608
|-
| rowspan="1" align="center"| פרנץ הראשון
| rowspan="2" align="center"| דוכסות לורן 1545–1608
| rowspan="1" align="center"| היינריך השני
|}

קטגוריה:דוכסי לורן
קטגוריה:ילידי 1543
קטגוריה:נפטרים ב-1608
סטרטוס

ענן סטרטוס
ענן סטרטוס הוא ענן שכבה הנוצר בגבהים שונים וממדיו גדולים מאוד. הוא נוצר כתוצאה מעליית אוויר מתונה ובתנאים של חזית בשקע הברומטרי. מכיל טיפונות מים וגבישי קרח. ענני שכבה המכילים גבישי קרח בלבד נקראים צירוס והם נוצרים בגובה רב מאוד.

==ראו גם==
*ערפיח

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:עננים
וידאל סורנאגה

הרב וידאל אליהו מרדכי סורנאגה (1872 – 1951) היה איש ציבור, מחנך ודיין, מנהל התלמוד תורה של העדה הספרדית, סגן נשיא כוללות העדה בירושלים וחבר מועצת הרבנות הראשית.

==ביוגרפיה==
נולד בירושלים ב-21 ביולי 1872 (ט"ו בתמוז ה'תרל"ב) לרב חיים דוד סורנאגה שהיה אב בית דין בעיר. בצעירותו עסק במסחר ובהלוואת כספים ליהודים ושאינם יהודים. בשנת 1895 (ה'תרנ"ה) נפתחה כיתה חדשה בתלמוד תורה של העדה הספרדית ללימוד עברית והיסטוריית העם היהודי, והוא מונה לשמש בה כמורה, ובתקופת כהונתו של הרב אליהו משה פאניז'יל שימש כמנהל התלמוד תורה. בהמשך שימש כחבר בית הדין של הרב שמעון יעקב מטלון לצד הרב יעקב בכור הכהן שאקו, הרב גבריאל שבתי והרב אברהם פילוסוף. לאחר פטירת הרב מטלון, שימש כחבר בבית הדין של הרי"מ תג'יר לצד הרב יצחק לבטון.

בין השנים 1914–1918 (ה'תרע"ד - ה'תרע"ח) שימש כחבר בבית הדין המורחב "משמרת הקודש" של עדות הספרדים והאשכנזים, לצד הרב אליהו משה פאניז'יל והרב שמעון אשריקי. בתקופה זו נמנה עם פעילי החברה קדישא של העדה הספרדית, ומשנת 1922 (ה'תרפ"ב) נמנה עם פעילי כוללות העדה. בשנת 1934 (ה'תרצ"ד) מונה לשמש כסגן נשיא כוללות הספרדים בירושלים למשך שנה, ושימש באותה תקופה כחבר ועדת הבחירות של ועד העדה הספרדית בירושלים.

בשל עיסוקו במתן הלוואות, תושבי הכפרים המוסלמים מסביב לירושלים היו נוהגים לבוא אל ביתו שבשכונת אהל משה ולקבל הלוואה. בהמשך, כשאט אט החלה להיווצר הפרדה בין היהודים למוסלמים, הפסיקו אלו האחרונים ללוות ממנו כספים, והפסיד בגין כך כ-60,000 לירות. בשל ההפסד הכספי מצבו הנפשי התדרדר.

במשך חייו נישא שלוש פעמים. בראשונה לגיטל שיינבוים, בשנית לרחל וידה שיריזלי (בתו של הרב רפאל ישראל שיריזלי ואחותו של שלמה ישראל שיריזלי - (שי"ש), ובשלישית לאמליה, שהייתה עולה חדשה מפולין.

הלך לעולמו ב-15 במרץ 1951 (ז' באדר ב' ה'תשי"א).

אחותו סולטנה מלכה נישאה למשה עזריאל.

נכדתו מרגלית ג'אנו לבית סורנאגה מנישואיו הראשונים לגיטל שיינבום נישאה למרדכי לבית מנדלבאום, משפחת מנדלבאום שעל שמה קרוי שער מנדלבאום ההיסטורי. בנה, נינו של הרב סורנאגה- אליהו מנדלבאום קרוי על שם הרב. שימש כבנקאי בכיר בבנק לאומי.

==קישורים חיצוניים==
* 
* 

קטגוריה:חברי מועצת הרבנות הראשית
קטגוריה:דיינים
קטגוריה:ירושלים: רבנים
קטגוריה:ירושלים: אישים
קטגוריה:אנשי ועד העדה הספרדית בירושלים
קטגוריה:אנשי היישוב הוותיק ילידי ארץ ישראל
קטגוריה:מורים יהודים עד אמצע המאה ה-20
קטגוריה:מורים יהודים במאה ה-19
קטגוריה:ישראלים שנפטרו ב-1951
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קרל החמישי, דוכס לורן

קרל החמישי, דוכס לורן (; 3 באפריל 1643 - 18 באפריל 1690, היה דוכס לורן בין השנים 1675–1690.

==חייו==
קרל נולד ב-3 באפריל 1643 לניקולאס השני, דוכס לורן וקלוד פרנסואז ד'לורן, בתם של היינריך השני, דוכס לורן ומרגריטה גונזאגה. אביו מונה לדוכס לורן בעת פלישת הצבא הצרפתי בשנת 1634, אולם לאחר נסיגת הצרפתים בשנת 1661 חזר דודו קרל הרביעי, דוכס לורן ותפס את השלטון. בעקבות כך הצטרף קרל לחצר המלוכה ההבסבורגית, ואף התמודד פעמיים בבחירות למלך פולין, אולם נכשל בהם.

בשנת 1659 מת אחיו פרדיננד פיליפ מלורן, וקרל ירש את דוכסות באר. בשנת 1662 תכנן קרל להתחתן עם מריה ג'ובאנה בטיסטה מסבויה-נמור, בתם של קרלו אמדאו, דוכס נמור ואליזבת דה בורבון, אולם קרל עזב את צרפת באותה שנה וההצעה לא יצאה אל הפועל.

בשנת 1664 הצטרף קרל לצבא הקיסרי תחת פיקודו של ריימונדו מונטקוקולי, ואף לחם בקרב סנט גוטהרד. בהמשך נלחם קרל יחד עם הצבא הקיסרי במלחמת הולנד–צרפת, ובשנת 1674 נפצע בראשו בקרב סנפה. בשנת 1676 השתתף קרל במצור על פיליפסבורג, ובאותה שנה הועלה לדרגת גנרל-פלדמרשל. באותה תקופה שרד קרל את מחלת האבעבועות שחורות, ובשנת 1678 שרד מנפילה מגשר בפיליפסבורג, ולאחר מכן מונה למושל הקיסרי בטירול.

ב-6 בפברואר 1678 התחתן לאופולד עם אלאונורה מריה יוזפה מאוסטריה, בתם של פרדיננד השלישי, קיסר האימפריה הרומית הקדושה ואלאונורה גונזאגה, וכתוצאה מכך קיבל את השליטה בגונזאגה ובמנטובה.

בשנת 1679 במהלך הסכמי ניימכן הוכרה שליטתו של קרל בדוכסות לורן, אולם קרל לא קיבל את השליטה בדוכסות לידיו.

בשנת 1683 מונה קרל לגנרליסימו של הצבא הקיסרי, וזמן קצר לאחר מכן הביס את צבא האימפריה העות'מאנית בקרב וינה, בסיוע הצבא הפולני, מה שהביא לתחילת שקיעתה של האימפריה העות'מאנית. במהלך השנים לאחר מכן הביס קרל את הטורקים בסדרת קרבות בהונגריה, ולאחר ניצחונו בקרב מוהאץ' (1687) סופחה כל ממלכת הונגריה לשליטת בית הבסבורג.

באותה תקופה החלה מלחמת תשע השנים, וקרל נאלץ לעבור עם צבאו לאזור הריין. אולם לפתע חלה אנושות, וב-18 באפריל 1690 מת קרל בעיר ולס.

בשנת 1697 נחתם הסכם רייסווייק שסיים את מלחמת תשע השנים בין צרפת לאנגליה, ספרד והאימפריה הרומית הקדושה. אחד מתנאיו של הסכם זה היה כי דוכסות לורן ודוכסות באר, שהיו במשך שנים תחת שלטון מלך צרפת, יחזרו להיות עצמאיות תחת שלטונו של בנו של קרל - לאופולד. כדי לחתום את ההסכם בינו לבין דוכס לורן הסכים לואי הארבעה עשר, מלך צרפת לתת את אחייניתו אליזבת שארלוט, נסיכת אורליאן, בתם של פיליפ הראשון, דוכס אורליאן ואליזבת שארלוטה, נסיכת הפפאלץ ככלה ללאופולד בן ה-18.

==משפחתו==
ב-6 בפברואר 1678 התחתן לאופולד עם אלאונורה מריה יוזפה מאוסטריה, בתם של פרדיננד השלישי, קיסר האימפריה הרומית הקדושה ואלאונורה גונזאגה, ממנה היו לו 6 ילדים:
* לאופולד, דוכס לורן (1679–1729)
* קרל יוזף מלורן (1680–1715)
* אלאונורה מלורן (1682)
* קרל פרדיננד מלורן (1683–1685)
* יוזף אינוצנט עמנואל מלורן (1685–1705)
* פרנץ אנטון יוזף מלורן (1689–1715)

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| קרל החמישי, דוכס לורן בית לורן נולד:3 באפריל 1643 מת:18 באפריל 1690
|-
| rowspan="1" align="center"| קרל הרביעי
| rowspan="1" align="center"| דוכסות לורן 1675–1690
| rowspan="1" align="center"| לאופולד
|}

קטגוריה:דוכסי לורן
קטגוריה:גנרל-פלדמרשלים בצבא האימפריה הרומית הקדושה
קטגוריה:אבירי מסדר גיזת הזהב
קטגוריה:ילידי 1643
קטגוריה:נפטרים ב-1690
אליזבת מצרפת (1602–1644)

אליזבת מצרפת (בצרפתית: Élisabeth de France, 22 בנובמבר 1602 – 6 באוקטובר 1644), הייתה בתו של אנרי הרביעי מלך צרפת ואשתו של פליפה הרביעי, מלך ספרד.

==ביוגרפיה==
אליזבת נולדה בטירת פונטנבלו ב-22 בנובמבר 1602, לאנרי הרביעי מלך צרפת ולמארי דה מדיצ'י, בתם של פרנצ'סקו הראשון דה מדיצ'י, הדוכס הגדול של טוסקנה ויוהאנה מאוסטריה. זמן קצר לאחר לידתה יועדה אליזבת להתחתן עם פיליפו אמנואלה, נסיך פיימונטה, בנו של קרלו אמנואלה הראשון, דוכס סבויה, אולם הוא מת במפתיע בשנת 1604.

בשנת 1610 נרצח אביה אנרי הרביעי, מלך צרפת, ואחיה לואי השלושה עשר, מלך צרפת עלה לשלטון במקומו. בשנת 1612 הוחלט על נישואים כפולים בין בית בורבון הצרפתי לבית הבסבורג הספרדי, על ידי נישואיה של אליזבת לנסיך אסטוריאס, בעוד אחיה לואי השלושה עשר, מלך צרפת יתחתן עם אנה, ארכידוכסית אוסטריה, נסיכת ספרד ופורטוגל.

ב-25 בנובמבר 1615 התחתנה אליזבת עם פליפה, נסיך אסטוריאס, בנו של פליפה השלישי, מלך ספרד, ובאותו יום ראתה את אחיה לואי השלושה עשר, מלך צרפת בפעם האחרונה.

בשנת 1621 מת חמיה פליפה השלישי, מלך ספרד, ובעלה פליפה עלה במקומו לשלטון. פליפה בגד באליזבת בגלוי, ואף החזיק בכמה פילגשים, אולם גם יצאו שמועות על כך שאף אליזבת בגדה בפליפה. לפליפה ואליזבת נולדו 8 ילדים, וב-6 באוקטובר 1644 מתה אליזבת במפתיע במדריד. לאחר מותה התחתן בעלה עם אחייניתה מריאנה מאוסטריה, אולם דרך בתה מריה תרסה, נסיכת ספרד אליזבת היא אם קדמונית של פליפה השישי, מלך ספרד.

==משפחתה==
ב-25 בנובמבר 1615 התחתנה אליזבת עם פליפה הרביעי, מלך ספרד, ממנו נולדו לה 8 ילדים:
* מריה מרגריטה, נסיכת ספרד (1621)
* מרגריטה מריה קטלינה, נסיכת ספרד (1623)
* מריה אאוחניה, נסיכת ספרד (1625–1627)
* איזבל מריה תרסה, נסיכת ספרד (1627)
* בלתסר קרלוס, נסיך אסטוריאס (1629–1646)
* פרנסיסקו פרננדו, נסיך ספרד (1634)
* מריה אנה אנטוניה, נסיכת ספרד (1636)
* מריה תרסה, נסיכת ספרד (1638–1683), התחתנה עם לואי הארבעה עשר, מלך צרפת

==אילן יוחסין==

==קישורים חיצוניים==

* 

קטגוריה:בית בורבון
קטגוריה:ילידות 1602
קטגוריה:מלכות רעיות מהמאה ה-17
קטגוריה:ילדי אנרי הרביעי, מלך צרפת
קטגוריה:נפטרים ב-1644